Lav et referat af nedenstående tekst:

Tekst:
Jonas Vingegaard har gang i et stort Baskerlandet Rundt. Onsdagens etapesejr blev fulgt op af endnu en etapesejr tordsag, hvor Jumbo-Visma-kaptajnen Vingegaard var i hopla og viste sig flot frem. Danskeren udbyggede sin føring og var selvsagt en jublende mand efter triumfen. - Jeg er først og fremmest meget glad for at tage sejren i dag (torsdag, red.). Det havde jeg ikke forventet i morges, da jeg vågnede. Men jeg havde det godt på den sidste stigning, og folk angreb, og så tænkte jeg, hvorfor ikke prøve mig selv? - Mikel Landa kom op, men vi begyndte at arbejde sammen. De kom tæt på til sidst, men alligevel var jeg i stand til at vinde spurten, så det er jeg virkelig glad for, siger Vingegaard i vinderinterviewet efter etapen. Stor etape af Vinggaard Jonas Vingegaard var generelt flyvende på torsdagens 4. etape af Baskerlandet Rundt. Med lidt mere end 20 kilometer til mål viste danskeren sig første gang frem, da han vandt en indlagt spurt og tog ti sprinterpoint og tre vitale bonussekunder. Kort efter angreb Jonas Vingegaard på den sidste stigning og kørte væk fra feltet. Spanske Mikel Landa var den eneste, der kunne følge Vingegaards angreb på den afgørende kategori 2-stigning 20 kilometer fra mål, og sammen kørte de to klassementsstjerner alene mod mål. På stregen var Vingegaard hurtigste mand og kunne juble over anden etapesejr i træk. Baskerlandet Rundt fortsætter fredag med endnu en etape med fire stigninger, inden det hele bliver afgjort på 6. etape lørdag med syv knolde i løbet af 138 kilometer omkring Eibar.

Referat:
Jonas Vingegaard jubler over sejren på 4. etape af Baskerlandet Rundt. Men sejren kommer også bag på danskeren.